
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 august 2004

Nr.29/152/124

RAPORT

asupra proiectului de Lege privind bursele private (P.L.X.269) şi asupra propunerii legislative privind regimul acordării burselor private (P.L.X.253)

1.În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresele P.L.X. 269 din 3 mai 2004 şi P.L.X.253 din 26 aprilie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu proiectul de Lege privind bursele private şi cu propunerea legislativă privind regimul acordării burselor private.

Proiectul de lege a fost avizat de Comisia pentru buget, finanţe şi bănci, Comisia juridică, de disciplină şi imunităţi, iar propunerea legislativă a fost avizată de Comisia de disciplină şi imunităţi. Proiectul de lege a fost avizat şi de Consiliul Legislativ..

În conformitate cu prevederile art.66 din Regulamentul Camerei Deputaţilor, proiectul de lege şi propunerea legislativă, care au acelaşi obiect de reglementare, au fost dezbătute împreună, întocmindu-se un singur raport. Propunerea legislativă este semnată de 29 de deputaţi ai Partidului Democrat. De asemenea, Comisia a avut în vedere şi propunerea legislativă privind constituirea unor burse excepţionale destinate elevilor performanţi din mediul rural (iniţiatori, deputaţii P.R.M. Octavian Sadici, Maria Apostolescu, Gelil Eserghep) şi propunerea legislativă privind regimul acordării burselor private (iniţiatori, deputaţii P.N.L. Eugen Nicolăescu, Crin Antonescu, Anton Ionescu).

Proiectele de lege definesc în mod concret formele de sprijin financiar, denumite burse private, precum şi relaţiile dintre cei care oferă bursa şi beneficiari. Proiectele de lege asigură un cadru legal pentru susţinerea materială a tinerilor necesară pe parcursul studiilor şi previne efectele nedorite care ar putea să apară la finalizarea studiilor sau la terminarea contractului cu cel care oferă bursa.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României.

3. La lucrări au fost prezenţi 16 deputaţi din totalul de 25 membri ai Comisiei. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Alexandru Athanasiu – ministrul educaţiei şi cercetării, Mihai Păunică, director general şi Florentina Ştefănescu, director şi Radu Ana, director general adjunct în Ministerul Finanţelor Publice.

4. Camera Deputaţilor este cameră decizională.

În urma dezbaterii, în şedinţele din 5 iulie şi 25 august a.c., Comisia, cu unanimitate de voturi, aprobă proiectul de lege în forma adoptată de Senat, cu următoarele amendamente:

Nr.

crt.
Text iniţial
Text propus de Comisie


Motivare

decizională

1.
Art.7. – Bursele private nu pot fi acordate în condiţiile prezentei legi de către rude sau afini până la gradul al patrulea, inclusiv.
Art.7. – Bursa privată nu poate fi acordată în condiţiile prezentei legi către rude sau afini până la gradul al patrulea, inclusiv.

Camera

Deputa

ţilor

2.
Art.8. – Bursele private nu se impozitează, iar facilităţile prevăzute la art.6 se reactualizează în concordanţă cu introducerea unor prevederi mai favorabile prin modificarea legii nr.571/2003 privind Codul fiscal.
Art.8. – Bursa privată nu se impozitează, iar facilităţile prevăzute la art.6 se reactualizează în concordanţă cu introducerea unor prevederi mai favorabile prin modificarea legii nr.571/2003 privind Codul fiscal.

